Endamanê Meclîsê Dayîkan ê Êlihî waşt derheqê qetilkerdişê Denîze Poyraze de eşkerayîye bidê la dayîkî raştê hêrişê polîsan ameyî.
Polîsanê ke hêrişê grûbe kerde wekîlê HDPyî Mehmet Ruştu Tirkyakî û Necdet Îpekyuz derb kerdî. Hemşaredarê Êlîhî Mehmet Demîr û Songule Korkmaz ê ke wezîfeyê înan ame xespkerdene, Vervatoxa TJA ya Êlihî Gulîstane Sonuk û hemserka HDPyî Fatma Ablay zî tede xeylêk kesî ameyî destbendkerdene.  Polîsan kesê ke destbendker kerdî erdî ra kaş kerdî berdî. Xeylêk polîsan hêrişê Demîr kerd  o eşt erd û wina destbend kerd.
